Document ID: /roh_data/filtered/fineweb-2-filterrobots_roh.jsonl.gz/69867

Pologna – Portugal, duel dils stars Lewandowski e Ronaldo
- Gievgia, 30.6.2016, 17:01
Questa saira fruntan en l’emprim quartfinal ils dus stars Robert Lewandowskis e Cristiano Ronaldo cun lur equipas in sin l’auter. Omadus en pitgas impurtantas da lur equipa, ed omadus na mussan anc betg lur meglier ballape.
Il capo tiragols da la qualificaziun, Lewandowski, spetga anc sin ses emprim gol en la fasa da k.o.
La Pologna va cun blera confidenza en sasez en il gieu da quartfinal. L’equipa ha gudagnà en la qualificaziun per l’Euro encunter il campiun mundial, la Germania. Er durant il turnier ha la Pologna fatg ina buna figura encunter la Germania. Avant 2 emnas ha la Pologna giugà in pari encunter la Germania.
Il Portugal conuscha dentant las fermezzas da la Pologna ed e segir pront per il duel da quartfinal.
RR actualitad 17:00